[pic] | EUROOPAN KOMISSIO |

Bryssel 11.6.2010

KOM(2010)306 lopullinen

2010/0167 (NLE)

Ehdotus:

NEUVOSTON ASETUS (EU) N:o .../2010

annettu

asetuksen (EU) N:o 53/2010 muuttamisesta tiettyjen turskaa, punasimppua ja tonnikalaa koskevien kalastusmahdollisuuksien osalta sekä tiettyjen alusryhmien sulkemisesta asetuksen (EY) N:o 1342/2008 III luvussa säädetyn pyyntiponnistusjärjestelmän ulkopuolelle

PERUSTELUT

Asetuksessa (EU) N:o 53/2010[1] vahvistetaan EU:n vesialueilla ja EU:n aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuudet vuodeksi 2010.

Luoteis-Atlantin kalastusjärjestö (NAFO) päätti vuoden 2009 vuosikokouksessaan sallia turskan ja punasimppujen kalastuksen aloittamisen uudelleen yli 10 vuotta kestäneen pyyntikiellon jälkeen. Turskan kalastus sallittiin NAFO 3M -alueella ja punasimppujen kalastus NAFO 3LN –alueella, ja käyttöön otettiin sivusaaliita koskevat tiukat säännöt. On syytä täsmentää, että NAFOn sääntelyalueella sivusaaliisiin sovellettavan yleissäännön mukaan sivusaaliita saavat pyytää vain sellaiset jäsenvaltiot, joilla on tietyn lajin kiintiö käytettäväksi tietyllä alueella.

Mainitun asetuksen liitteessä I D vahvistetaan laajasti vaeltavien kalalajien TACit ja kiintiöt Kansainvälisen Atlantin tonnikalojen suojelukomission (ICCAT) vuoden 2009 vuosikokouksessaan tekemien päätösten perusteella. Tonnikalan kiintiöjakoa tarkistettiin ICCAT:n täytäntöönpanokomitean Madridissa 24.–26.2.2010 pidetyssä erityiskokouksessa, ja Euroopan unionin kiintiötä pienennettiin. Tonnikalan kiintiötä olisi sen vuoksi muutettava vastaavasti.

Kyseisen asetuksen 15 artiklassa ja liitteessä IV vahvistetaan lisäksi niiden alusten enimmäismäärä, jotka saavat pyytää tonnikalaa tietyillä alueilla ja tietyissä olosuhteissa. Ottaen huomioon tonnikalan monivuotisesta elvytyssuunnitelmasta Itä-Atlantilla ja Välimerellä annetun asetuksen (EY) N:o 302/2009[2] 5 ja 6 artikla on tarpeen päättää kyseistä kalastusta koskevien kalastusmahdollisuuksien lisärajoituksista ja erityisesti määritellä kunkin jäsenvaltion osalta rysien määrä, kalastusalusten lukumäärä ja kokonaisbruttovetoisuus sekä tonnikalan kasvatus- ja lihotuskapasiteetti Itä-Atlantin ja Välimeren tonnikalankalastuksen suhteen.

Turskakantoja ja turskakantoja hyödyntävää kalastustoimintaa koskevan pitkän aikavälin suunnitelman vahvistamisesta ja asetuksen (EY) N:o 423/2004 kumoamisesta annetun asetuksen (EY) N:o 1342/2008 11 artiklan 2 kohdan mukaan neuvosto voi jäsenvaltioiden toimittamien tietojen ja STECF:n antamien lausuntojen perusteella jättää tietyt alusryhmät pyyntiponnistusjärjestelmän ulkopuolelle, jos kyseisten alusten turskasaaliista ja poisheitetyistä määristä on saatavilla asianmukaiset tiedot, turskasaaliiden prosenttiosuus ei ylitä 1,5:tä prosenttia alusryhmän kokonaissaaliista ja ryhmän sisällyttäminen pyyntiponnistusjärjestelmään olisi kohtuuton hallinnollinen rasite verrattuna kokonaisvaikutukseen, joka sillä on turskakantoihin.

STECF:n antama lausunto sekä Saksan, Irlannin ja Ranskan toimittamat, tiettyjä Pohjanmerellä, Skotlannin länsipuolella ja Irlanninmerellä kalastavia alusryhmiä koskevat tiedot osoittavat riittävällä tavalla, että kyseisten alusryhmien turskasaaliit poisheitettyine määrineen täyttävät asetuksen (EY) N:o 1342/2008 11 artiklan 2 kohdassa säädetyt edellytykset, ja ne voidaan sen vuoksi jättää pyyntiponnistusjärjestelmän ulkopuolelle. STECF:n antama lausunto huomioon ottaen on aiheellista jättää nämä alusryhmät asetuksessa (EY) N:o 1342/2008 säädetyn pyyntiponnistusjärjestelmän ulkopuolelle muuttamalla asetusta (EY) N:o 754/2009 ja mukauttaa kyseisille jäsenvaltioille asetuksen (EY) N:o 53/2010 liitteessä II A olevassa lisäyksessä I vahvistettua suurinta sallittua pyyntiponnistusta.

Asetuksen (EY) N:o 1342/2008 16 artiklan 3 kohdan mukaisesti jäsenvaltiot voivat vuonna 2009 muuttaa pyyntiponnistusjakoaan siirtämällä pyyntiponnistusta ja kalastuskapasiteettia maantieteellisten alueiden välillä tiettyjen edellytysten täyttyessä. Alankomaat on toimittanut tietoja vuonna 2009 toteutetuista, tiettyä ponnistuksen ja kapasiteetin määrää vastaavista siirroista Pohjanmereltä Irlanninmerelle, ja näiden siirtojen voidaan katsoa täyttävän 16 artiklan 3 kohdan edellytykset. Alankomaille asetuksen (EY) N:o 53/2010 liitteessä II A olevassa lisäyksessä I vahvistettua suurinta sallittua pyyntiponnistusta olisi näin ollen muutettava vastaavasti.

Neuvostoa pyydetään hyväksymään tämä ehdotus mahdollisimman pian, jotta kalastajat voisivat suunnitella toimintaansa kuluvan kalastuskauden loppuajaksi.

2010/0167 (NLE)

Ehdotus:

NEUVOSTON ASETUS (EU) N:o .../2010

annettu

asetuksen (EU) N:o 53/2010 muuttamisesta tiettyjen turskaa, punasimppua ja tonnikalaa koskevien kalastusmahdollisuuksien osalta sekä tiettyjen alusryhmien sulkemisesta asetuksen (EY) N:o 1342/2008 III luvussa säädetyn pyyntiponnistusjärjestelmän ulkopuolelle

EUROOPAN UNIONIN NEUVOSTO, joka

ottaa huomioon Euroopan unionin toiminnasta tehdyn sopimuksen ja erityisesti sen 43 artiklan 3 kohdan,

ottaa huomioon turskakantoja ja turskakantoja hyödyntävää kalastustoimintaa koskevan pitkän aikavälin suunnitelman vahvistamisesta 18 päivänä joulukuuta 2008 annetun neuvoston asetuksen (EY) N:o 1342/2008[3] ja erityisesti sen 11 artiklan,

ottaa huomioon Euroopan komission ehdotuksen,

sekä katsoo seuraavaa:

(1) Neuvoston asetuksessa (EU) N:o 53/2010[4] vahvistetaan EU:n vesialueilla ja EU:n aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuudet vuodeksi 2010.

(2) Luoteis-Atlantin kalastusjärjestö (NAFO) päätti vuoden 2009 vuosikokouksessaan sallia kalastuksen aloittamisen uudelleen turskan osalta NAFO 3M -alueella ja punasimpun osalta NAFO 3LN -alueella yli 10 vuotta kestäneen pyyntikiellon jälkeen. Asetuksessa (EU) N:o 53/2010 kyseisille kalastuksille vahvistettuja yleisiä sivusaaliita koskevia sääntöjä olisi muutettava, jotta varmistetaan johdonmukaisuus Luoteis-Atlantin kalastusjärjestön sääntelyalueella sovellettavista säilyttämis- ja täytäntöönpanotoimenpiteistä 22 päivänä lokakuuta 2007 annetun neuvoston asetuksen (EY) N:o 1386/2007[5] 4 artiklan 1 kohdan mukaisesti NAFON sääntelyalueella sovellettavien yleisten sivusaalissääntöjen kanssa.

(3) Kansainvälisen Atlantin tonnikalojen suojelukomission (ICCAT) täytäntöönpanokomitea pienensi Euroopan unionin tonnikalakiintiötä Madridissa 24–26 päivänä helmikuuta 2010 pidetyssä erityiskokouksessaan. Tämän vuoksi nämä uudet säännökset on tarpeen panna täytäntöön EU:n lainsäädännössä.

(4) Tonnikalan monivuotisesta elvytyssuunnitelmasta Itä-Atlantilla ja Välimerellä annetun asetuksen (EY) N:o 302/2009[6] 5 artiklan 5 ja 8 kohta ja 6 artiklan 4 kohta huomioon ottaen on aiheellista vahvistaa kunkin jäsenvaltion sellaisten kalastusalusten enimmäismäärä ja kokonaisbruttovetoisuus, joille voidaan antaa lupa kalastaa, pitää aluksella, jälleenlaivata, kuljettaa tai purkaa tonnikalaa, kunkin jäsenvaltion sallimien tonnikalarysien enimmäismäärä, kunkin jäsenvaltion tonnikalan kasvatus- ja lihotuskapasiteetin enimmäismäärä sekä pyydetyn luonnonvaraisen tonnikalan enimmäismäärä, jonka kukin jäsenvaltio voi myöntää laitoksilleen.

(5) Neuvosto voi kalastusmahdollisuuksia vahvistaessaan ja asetuksen (EY) N:o 1342/2008 11 artiklan mukaisesti jättää tietyt alusryhmät tuossa asetuksessa vahvistetun pyyntiponnistusjärjestelmän ulkopuolelle jäsenvaltioiden toimittamien ja STECF:n arvioimien tietojen perusteella edellyttäen, että kyseisten alusten turskasaaliista ja poisheitetyistä määristä on saatavilla asianmukaiset tiedot, että turskasaaliiden prosenttiosuus ei ylitä 1,5:tä prosenttia alusryhmän kokonaissaaliista ja että alusryhmän sisällyttäminen pyyntiponnistusjärjestelmään olisi kohtuuton hallinnollinen rasite verrattuna kokonaisvaikutukseen, joka sillä on turskakantoihin. Saksa on toimittanut tietoja, jotka koskevat Pohjanmerellä ja Skotlannin länsipuolisella alueella pohjatrooleilla, joiden silmäkoko on vähintään 120 millimetriä, seitiä kalastavan alusryhmän turskasaaliita. Irlanti on toimittanut tietoja, jotka koskevat Irlanninmerellä asetuksen (EY) N:o 43/2009 liitteen III lisäyksessä 2 määritellyn kaltaisella valikoivalla lajitteluristikolla keisarihummeria kalastavan alusryhmän turskasaaliita. Ranska on toimittanut tietoja, jotka koskevat Skotlannin länsipuolella pohjatrooleilla, joiden silmäkoko on suurempi kuin 110 millimetriä, syvänmeren lajeja kalastavan alusryhmän turskasaaliita. Näiden STECF:n arvioimien tietojen perusteella voidaan todeta, että kyseisten alusryhmien turskasaaliit poisheitettyine määrineen eivät ylitä 1,5:tä prosenttia niiden kokonaissaaliista. Kun lisäksi otetaan huomioon käytössä olevat valvonta- ja seurantatoimenpiteet, joilla varmistetaan näiden alusryhmien kalastustoiminnan seuranta ja valvonta, ja katsotaan, että näiden alusryhmien sisällyttäminen pyyntiponnistusjärjestelmään olisi kohtuuton hallinnollinen rasite verrattuna kokonaisvaikutukseen, joka tällä sisällyttämisellä on turskakantoihin, on asianmukaista, että näihin alusryhmiin ei sovelleta asetuksen (EY) N:o 1342/2008 III lukua, minkä vuoksi näiden jäsenvaltioiden pyyntiponnistusrajoitukset voidaan vahvistaa tämä huomioon ottaen.

(6) Asetuksen (EY) N:o 1342/2008 16 artiklan 3 kohdan mukaisesti jäsenvaltiot voivat vuonna 2009 muuttaa pyyntiponnistusjakoaan siirtämällä pyyntiponnistusta ja kalastuskapasiteettia maantieteellisten alueiden välillä tiettyjen edellytysten täyttyessä. Alankomaiden toimittamien, vuonna 2009 toteutettuja tiettyä ponnistuksen ja kapasiteetin määrää vastaavia siirtoja Pohjanmereltä Irlanninmerelle koskevien tietojen perusteella on aiheellista mukauttaa Alankomaille asetuksen (EY) N:o 53/2010 liitteessä II A olevassa lisäyksessä I vahvistettua suurinta sallittua pyyntiponnistusta.

(7) Asetusta (EU) N:o 53/2010 ja tiettyjen alusryhmien sulkemisesta asetuksen (EY) N:o 1342/2008 III luvussa säädetyn pyyntiponnistusjärjestelmän ulkopuolelle annettua asetusta (EY) N:o 754/2009[7] olisi muutettava vastaavasti.

(8) Jotta kalastustoiminta ei keskeytyisi ja ottaen huomioon kalenterivuosittain tehtävät saalisilmoitukset tai vuosittain 1 päivästä helmikuuta 2010 31 päivään tammikuuta 2011 tehtävät pyyntiponnistusilmoitukset tämän asetuksen olisi tultava voimaan välittömästi sen jälkeen, kun se on julkaistu, ja sitä olisi sovellettava 1 päivästä tammikuuta 2010 ja vastaavasti 1 päivästä helmikuuta 2010,

ON HYVÄKSYNYT TÄMÄN ASETUKSEN:

1 artikla

Asetuksen (EU) N:o 53/2010 muuttaminen

Muutetaan asetus (EU) N:o 53/2010 seuraavasti:

(1) Korvataan 15 artikla seuraavasti:

”15 artikla Tonnikalan kalastus-, kasvatus- ja lihotuskapasiteetin rajoittaminen

1. Sellaisten EU:n vapapyydyksiä käyttävien alusten ja uisteluveneiden lukumäärä, joilla on lupa kalastaa aktiivisesti 8 kilogramman tai 75 senttimetrin ja 30 kilogramman tai 115 senttimetrin välille sijoittuvia tonnikaloja Itä-Atlantilla, rajoitetaan liitteessä IV olevan 1 kohdan mukaisesti.

2. Sellaisten pienimuotoista rannikkokalastusta harjoittavien EU:n alusten lukumäärä, joilla on lupa kalastaa aktiivisesti 8 kilogramman tai 75 senttimetrin ja 30 kilogramman tai 115 senttimetrin välille sijoittuvia tonnikaloja Välimerellä, rajoitetaan liitteessä IV olevan 2 kohdan mukaisesti.

3. Sellaisten tonnikalaa Adrianmerellä kasvatustarkoituksiin pyytävien EU:n alusten lukumäärä, joilla on lupa kalastaa aktiivisesti 8 kilogramman tai 75 senttimetrin ja 30 kilogramman tai 115 senttimetrin välille sijoittuvia tonnikaloja, rajoitetaan liitteessä IV olevan 3 kohdan mukaisesti.

4. Sellaisten kalastusalusten lukumäärä ja kokonaisbruttovetoisuus, joilla on lupa kalastaa, pitää aluksella, jälleenlaivata, kuljettaa tai purkaa tonnikalaa Itä-Atlantilla ja Välimerellä, rajoitetaan liitteessä IV olevan 4 kohdan mukaisesti.

5. Itä-Atlantilla ja Välimerellä harjoitettavassa tonnikalan kalastuksessa käytettävien rysien määrä rajoitetaan liitteessä IV olevan 5 kohdan mukaisesti.

6. Tonnikalan kasvatus- ja lihotuskapasiteetti sekä pyydetyn luonnonvaraisen tonnikalan enimmäismäärä, joka voidaan myöntää laitoksille Itä-Atlantilla ja Välimerellä, rajoitetaan liitteessä IV olevan 6 kohdan mukaisesti.”

(2) Muutetaan liite I C seuraavasti:

(i) Korvataan turskaa NAFO 3M -alueella koskeva kohta seuraavasti:

Laji: | Turska Gadus morhua | Alue: | NAFO 3M (COD/N3M.) |

Viro | 61 | (1) (2) |

Saksa | 247 | (1) |

Latvia | 61 | (1) (2) |

Liettua | 61 | (1) (2) |

Puola | 209 | (1) (2) |

Espanja | 796 | (1) |

Ranska | 110 | (1) |

Portugali | 1070 | (1) |

Yhdistynyt kuningaskunta | 521 | (1) |

EU | 3 136 | (1) (2) |

TAC | 5 500 | (1) (2) |

(1) Turskan kohdennettu kalastus NAFO 3M -alueella sallitaan, kunnes arvioitu loppuvuonna pyydettävä saalis, sivusaaliit mukaan lukien, saavuttaa 100 prosenttia myönnetystä kiintiöstä. Sen jälkeen sallitaan ainoastaan sivusaaliit, joiden enimmäismäärä on 1 250 kg tai 5 prosenttia lippujäsenvaltioille myönnetystä kiintiöistä, sen mukaan, kumpi mainituista määristä on suurempi. (2) Mukaan lukien Viron, Latvian, Liettuan ja Puolan Euroopan unioniin liittymisen vuoksi NAFOn kalastuskomission vuonna 2003 hyväksymien entistä Neuvostoliittoa koskevien jakamisjärjestelyjen mukaiset kalastusoikeudet, jotka ovat Viron, Latvian ja Liettuan osalta 61 tonnia ja Puolan osalta 209 tonnia. |

(ii) Korvataan punasimppuja 3LN-alueella koskeva kohta seuraavasti:

Laji: | Punasimput Sebastes spp. | Alue: | NAFO 3LN (RED/N3LN.) |

Viro | 173 | (1) (2) |

Saksa | 119 | (1) |

Latvia | 173 | (1) (2) |

Liettua | 173 | (1) (2) |

EU | 638 | (1) (2) |

TAC | 3 500 | (1) (2) |

(1) Punasimppujen kohdennettu kalastus NAFO 3LN -alueella sallitaan, kunnes arvioitu loppuvuonna pyydettävä saalis, sivusaaliit mukaan lukien, saavuttaa 100 prosenttia myönnetystä kiintiöstä. Sen jälkeen sallitaan ainoastaan sivusaaliit, joiden enimmäismäärä on 1 250 kg tai 5 prosenttia lippujäsenvaltioille myönnetystä kiintiöistä, sen mukaan, kumpi mainituista määristä on suurempi. (2) Mukaan lukien Viron, Latvian, Liettuan ja Puolan Euroopan unioniin liittymisen vuoksi NAFOn kalastuskomission vuonna 2003 hyväksymien entistä Neuvostoliittoa koskevien jakamisjärjestelyjen mukaiset kalastusoikeudet, jotka ovat Viron, Latvian ja Liettuan osalta 173 tonnia. |

(3) Korvataan liitteessä I D tonnikalaa Atlantin valtamerellä linjan 45° W itäpuolella ja Välimerellä koskeva kohta seuraavasti:

”Laji: | Tonnikala Thunnus thynnus | Alue: | Atlantin valtameri linjan 45° W itäpuolella ja Välimeri (BFT/AE045W) |

Kypros | 70,18 | (4) |

Kreikka | 130,30 |

Espanja | 2 526,06 | (2)(4) |

Ranska | 2 021,93 | (2)(3)(4) |

Italia | 1 937,50 | (4)(5) |

Malta | 161,34 | (4) |

Portugali | 237,66 |

Kaikki jäsenvaltiot | 2,41 | (1) |

EU | 7 087,38 | (2)(3)(4)(5) |

TAC | 13 500 |

(1) Kyprosta, Kreikkaa, Espanjaa, Ranskaa, Italiaa, Maltaa ja Portugalia lukuun ottamatta ja ainoastaan sivusaaliina. |

(2) Liitteessä IV olevassa 1 kohdassa (BFT/*8301) tarkoitettujen alusten pyytämiin 8 kilogramman tai 75 senttimetrin ja 30 kilogramman tai 115 senttimetrin välille sijoittuvien tonnikalojen saaliisiin sovelletaan tämän TACin puitteissa seuraavia saalisrajoituksia ja jäsenvaltioiden välistä jakoa: |

Espanja | 367,23 |

Ranska | 165,69 |

EU | 532,92 |

(3) Liitteessä IV olevassa 1 kohdassa (BFT/*641) tarkoitettujen alusten pyytämiin vähintään 6,4 kg:n painoisten tai vähintään 70 cm:n pituisten tonnikalojen saaliisiin sovelletaan tämän TACin puitteissa seuraavia saalisrajoituksia ja jäsenvaltioiden välistä jakoa: |

Ranska | 45 (*) |

EU | 45 |

(*) Komissio voi tarkistaa tätä määrää Ranskan pyynnöstä enintään 100 tonniin, kuten ICCAT:n suosituksessa 08-05 esitetään. |

(4) Liitteessä IV olevassa 2 kohdassa (BFT/*8302) tarkoitettujen alusten pyytämiin 8–30 kilogramman painoisten tonnikalojen saaliisiin sovelletaan tämän TACin puitteissa seuraavia saalisrajoituksia ja jäsenvaltioiden välistä jakoa: |

Espanja | 50,52 |

Ranska | 49,84 |

Italia | 39,34 |

Kypros | 1,40 |

Malta | 3,23 |

EU | 144,34 |

(5) Liitteessä IV olevassa 3 kohdassa (BFT/*643) tarkoitettujen alusten pyytämiin 8–30 kilogramman painoisten tonnikalojen saaliisiin sovelletaan tämän TACin puitteissa seuraavia saalisrajoituksia ja jäsenvaltioiden välistä jakoa: |

Italia | 39,34 |

EU | 39,34 | ” |

(4) Muutetaan liite IV seuraavasti:

i) Korvataan 2 kohdassa oleva taulukko seuraavasti:

”Espanja | 139 |

Ranska | 86 |

Italia | 35 |

Kypros | 25 |

Malta | 83 |

EU | 374” |

ii) Lisätään 4, 5 ja 6 kohta seuraavasti:

”4. Kunkin jäsenvaltion sellaisten kalastusalusten enimmäismäärä ja kokonaisbruttovetoisuus, joille voidaan antaa lupa kalastaa, pitää aluksella, jälleenlaivata, kuljettaa tai purkaa tonnikalaa Itä-Atlantilla ja Välimerellä:

Taulukko A

Kalastusalusten lukumäärä |

Kypros | Kreikka | Italia | Ranska | Espanja | Malta |

Kurenuotta-alukset | 1 | 1 | 24 | 19 | 6 | 0 |

Pitkäsiima-alukset | 12 | 0 | 30 | 0 | 81 | 83 |

Vapapyydyksiä käyttävät alukset | 0 | 0 | 0 | 8 | 61 | 0 |

Käsisiima-alukset | 0 | 0 | 0 | 29 | 2 | 0 |

Troolarit | 0 | 0 | 0 | 78 | 0 | 0 |

Muut pienimuotoisessa kalastuksessa käytettävät alukset | 0 | 256 | 0 | 87 | 33 | 0 |

Taulukko B

Kokonaisbruttovetoisuus |

Kypros | Kreikka | Italia | Ranska | Espanja | Malta |

Kurenuotta-alukset | 51 | 260 | * | 4044 | 1608 | 0 |

Pitkäsiima-alukset | 409 | - | 1196 | 0 | 4416,73 | 1365,64 |

Vapapyydyksiä käyttävät alukset | - | - | - | 248 | 10335,58 | 0 |

Käsisiima-alukset | - | - | - | pm | 20,96 | 0 |

Troolarit | - | - | - | pm | 0 | 0 |

Muut pienimuotoisessa kalastuksessa käytettävät alukset | - | 3343,21** | - | pm | 489,83 | 0 |

*Toiminnan tilapäinen lopettaminen vuonna 2010 ** Monitoimialukset, jotka käyttävät useita eri pyydyksiä (pitkäsiima, käsisiima, vedettävä siima ) |

5. Kunkin jäsenvaltion sallimien, Itä-Atlantilla ja Välimerellä harjoitettavassa tonnikalan kalastuksessa käytettävien rysien enimmäismäärä:

Rysien lukumäärä |

Espanja | 6 |

Italia | 6 |

Portugali | 1 |

6. Kunkin jäsenvaltion tonnikalan kasvatus- ja lihotuskapasiteetin enimmäismäärä sekä pyydetyn luonnonvaraisen tonnikalan enimmäismäärä, jonka kukin jäsenvaltio voi myöntää laitoksilleen Itä-Atlantilla ja Välimerellä:

Taulukko A

Tonnikalan kasvatus- ja lihotuskapasiteetin enimmäismäärä |

Espanja | 14 |

Italia | 15 |

Kreikka | 2 |

Kypros | 3 |

Malta | 8 |

Taulukko B

Pyydetyn luonnonvaraisen tonnikalan enimmäismäärä (tonnia) |

Espanja | 5 855 |

Italia | 3 764 |

Kreikka | 785 |

Kypros | 2 195 |

Malta | 8 768” |

(5) Muutetaan liitteen II A lisäys 1 seuraavasti:

i) Korvataan taulukossa b Saksaa ja Alankomaita koskevat sarakkeet seuraavasti:

Säännelty pyydys | DE | NL |

TR 1 | 1 269 111 | 371 757 |

TR 2 | 516 154 | 1 080 920 |

TR 3 | 3 501 | 48 508 |

BT 1 | 29 271 | 999 808 |

BT 2 | 1 691 253 | 34 743 212 |

GN | 224 484 | 438 664 |

GT | 467 | 0 |

LL | 0 | 0 |

(ii) Korvataan taulukossa c Irlantia ja Alankomaita koskevat sarakkeet seuraavasti:

Säännelty pyydys | IE | NL |

TR 1 | 59 625 | 0 |

TR 2 | 778 729 | 0 |

TR 3 | 8 433 | 0 |

BT 1 | 0 | 0 |

BT 2 | 514 584 | 200 000 |

GN | 18 255 | 0 |

GT | 0 | 0 |

LL | 0 | 0 |

(iii) Korvataan taulukossa d Saksaa ja Ranskaa koskevat sarakkeet seuraavasti:

Säännelty pyydys | DE | FR |

TR 1 | 11 151 | 2 317 946 |

TR 2 | 0 | 7 415 |

TR 3 | 0 | 0 |

BT 1 | 0 | 7 161 |

BT 2 | 0 | 13 211 |

GN | 35 442 | 400 503 |

GT | 0 | 0 |

LL | 0 | 54 917 |

2 artikla

Asetuksen (EY) N:o 754/2009 muuttaminen

Lisätään asetuksen (EY) N:o 754/2009 1 artiklaan alakohdat seuraavasti:

”f) Saksan lipun alla purjehtiva avomeren alusten ryhmä, joka osallistuu 26 päivänä maaliskuuta 2010 päivätyssä Saksan pyynnössä ja sitä täydentävissä 9 päivänä huhtikuuta ja 20 päivänä toukokuuta 2010 päivätyissä kirjeissä ilmoitettuun kalastukseen ja kalastaa seitiä Pohjanmerellä, EU:n vesillä ICES-alueella II a ja Skotlannin länsipuolisella alueella pohjatrooleilla, joiden silmäkoko on vähintään 120 millimetriä;

g) Irlannin lipun alla purjehtiva alusryhmä, joka osallistuu 26 päivänä maaliskuuta 2010 päivätyssä Irlannin pyynnössä ilmoitettuun kalastukseen ja kalastaa Irlanninmerellä kaudella, jona kyseiset alukset kalastavat yksinomaan asetuksen (EY) N:o 43/2009 liitteen III lisäyksessä 2 määritellyn kaltaisella lajitteluristikolla keisarihummeria;

h) Ranskan lipun alla purjehtiva alusryhmä, joka osallistuu 24 päivänä maaliskuuta 2010 päivätyssä Ranskan pyynnössä ja sitä täydentävissä 25 päivänä maaliskuuta, 29 päivänä maaliskuuta, 8 päivänä huhtikuuta ja 20 päivänä toukokuuta 2010 päivätyissä kirjeissä ilmoitettuun kalastukseen ja kalastaa syvänmeren lajeja Skotlannin länsipuolisella alueella pohjatrooleilla, joiden silmäkoko on suurempi kuin 110 millimetriä.”

3 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä .

Sitä sovelletaan 1 päivästä tammikuuta 2010 lukuun ottamatta sen 1 artiklan 5 kohtaa ja 2 artiklaa, joita sovelletaan 1 päivästä helmikuuta 2010.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä

Neuvoston puolesta

Puheenjohtaja

[1] EUVL L 21, 26.1.2010, s. 1.

[2] EUVL L 96, 15.4.2009, s. 1.

[3] EUVL L 348, 24.12.2008, s. 20.

[4] EUVL L 21, 26.1.2010, s. 1.

[5] EUVL L 318, 5.12.2007, s. 1.

[6] EUVL L 96, 15.4.2009, s. 1.

[7] EUVL L 214, 19.8.2009, s. 16.